Сэлэтым и гупсысэхэр
ЗыщIэжыр хэт, хэт япэу кIакхъу щIичами?
УкIыгъэ дапщэ ЩIым и нэгу щIэкIа!
Лъыгъажэр хъунти цIыхум тIэкIу щIичами,
ИмыщIми Iэщэ хъунти афIэкIа!
Дэ дысэлэтщ — къытхуащIыр ди унафэщ.
Ди бийм къыхудогъакIуэр лъапсэрых.
ПсэзэпылъхьэпIэщи дызыхэт мафIэр,
ГущIэгъу щIэлъэIум жиIэр зэхэдмых.
Е уаукIын, е букIын — ар зауэм
И хабзэ ткIийщи — тщIэркъым щысхьырабгъу,
ЗыхэдмыщIэж дыхъуащи хамэ гуауэр,
Ди ерууагъым нэхъри зытфIеубгъу.
ЩIэтчыхукIэ кIакхъур — догъэгуIэр анэ,
ФиихукIэ шэр — зеиншэ дощI сабий!
Iэжьужь дыхуэхъужауэ псэ догъэнри —
ЛIыхъужь дамыгъэр бгъэм щыдогъэпIий.
Хихыфкъым дерс и нэгу щIэкIам мы цIыхум,
Къихьыжкъым тобэ — ноби зэроукI…
Бий хэзгъэщIам щхьэщыс цIыхубз мыцIыхум
Си анэм и макъ и гъыбзэмкъыхоIукI.
